Diari Oficial de la Generalitat Valenciana


Sumari del DOGV 6571, del 22-07-2011 (2011/8088)

RESOLUCIÓ de 5 de juliol de 2011, de la Subsecretaria i de la Direcció General d'Ordenació i Centres Docents, per la qual s'aproven instruccions per al curs 2011-2012 en matèria d'organització i funcionament dels centres d'educació especial de titularitat de la Generalitat de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6571

Data del DOGV
:   22-07-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/8088


Data del document
:   05-07-2011

Organisme emissor
:   Conselleria d'Educació, Formació i Ocupació

Tipus de document
:   Resolució

Descriptors 

:   * centre d'ensenyament
    * educació especial
    * organització de l'ensenyament
    * legislació

RESOLUCIÓ de 5 de juliol de 2011, de la Subsecretaria i de la Direcció General d'Ordenació i Centres Docents, per la qual s'aproven instruccions per al curs 2011-2012 en matèria d'organització i funcionament dels centres d'educació especial de titularitat de la Generalitat de la Comunitat Valenciana. [2011/8088]  
Atés que l'actual ordenació del sistema educatiu no modifica per al curs 2011-2012 el marc establit en els centres d'educació especial, i en virtut de les competències establides en el Decret 118/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Educació, estos òrgans, resolen:  
  
  
  
Primer  
1. Prorrogar per al curs 2011-2012 les normes d'organització i funcionament dels centres d'educació especial establides per la Resolució de 31 de juliol de 2000, excepte les modificacions que es preveuen en esta resolució.  
2. Totes les dates contingudes en l'esmentada resolució s'entenen referides al curs 2011-2012.   
  
  
Segon  
1. La Llei 8/2008, de 20 de juny, de la Generalitat, dels Drets de Salut de Xiquets i Adolescents (DOCV 26.06.2008), en el seu títol I, capítol III, dels drets de salut en el medi escolar, article 10.4, assenyala que els centres docents d'educació especial estaran dotats de personal d'infermeria, que dependran orgànicament del departament sanitari corresponent.   
2. L'Orde de 29 de juliol de 2009, de la Conselleria de Sanitat, que desplega els drets de salut de xiquets i adolescents en el medi escolar (DOCV 14.08.2009), establix en l'article 7 que els centres d'educació especial públics disposaran d'un professional d'infermeria dins del centre i en l'horari escolar. Este personal tindrà a tots els efectes dependència orgànica de la gerència del departament de salut, i el temps de dedicació del qual al centre serà establit després de la valoració de necessitats realitzada per l'esmentada gerència en funció dels alumnes afectats i el seu grau de necessitat de cures d'infermeria.  
3. El director o la directora del centre d'educació especial haurà de comunicar per escrit a la Direcció General d'Ordenació i Centres Docents de la conselleria competent en matèria d'Educació la data en què el professional sanitari comença a atendre el centre, en compliment de la normativa anteriorment referida. En este comunicat es farà constar la relació de l'alumnat que rebrà atenció per part del personal d'infermeria, i l'horari en què serà atés.  
  
  
Tercer  
En virtut del que disposa el Decret 227/2003, de 14 de novembre, del Consell de la Generalitat, pel qual es modifica el Decret 39/1998, de 31 de març, d'ordenació de l'educació per a l'atenció de l'alumnat amb necessitats educatives especials (DOGV 18.11.2003), en l'article únic, el límit per a poder estar escolaritzat en un centre d'educació especial serà el de l'any natural en què es complisquen els 21 anys.  
  
  
  
Quart  
El director o directora del centre d'educació especial realitzarà la proposta del mestre o mestra que coordine les tecnologies de la informació i comunicació (TIC), entre els funcionaris docents en servici actiu i amb destí definitiu en el centre, o si no n'hi ha, entre els docents no definitius que tinguen la formació i disponibilitat adequada. Es designarà a este efecte un mestre o mestra amb la formació i experiència suficient en l'ús de les TIC.  
  
Disposició final  
  
Esta resolució tindrà efectes des de l'1 de setembre de 2011 i durant tot el curs escolar 2011-2012.  
  
València, 5 de juliol de 2011.- El subsecretari: Jesús Marí Farinós. El director general d'Ordenació i Centres Docents: Rafael Carbonell Peris.